Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
17 เม.ย. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 28.16 จุด (2.35%) ปิดภาคเช้าที่ 1,228.31 จุด ด้วยมูลค่าการซื้อขาย 28,133.85 ล้านบาท
Most Positive Impact: AOT (+3.98 จุด), PTT (+2.66 จุด), CPF (+1 จุด)
Most Negative Impact: SCCC (-0.14 จุด), KKP (-0.08 จุด), IMPACT (-0.06 จุด)
ตลาดหุ้นไทยปรับตัวเพิ่มขึ้นตอบรับการทดสอบยาต้านไวรัสของ Gilead Sciences ซึ่งให้ผลการรักษาไวรัส COVID-19 ที่ค่อนข้างดี เพิ่มความคาดหวังเชิงบวกต่อตลาด นอกจากนี้ตลาดตอบรับแผนการเปิดประเทศของสหรัฐฯซึ่งจะช่วยให้ระดับกิจกรรมทางเศรษฐกิจฟื้นตัว
การทดลองยาต้านไวรัสของ Gilead Sciences เป็นการทดลองโดยมหาวิทยาลัยชิคาโกกับผู้ป่วยประมาณ 100 ราย ให้ผลการรักษาที่ค่อนข้างดี เราแนะนำให้ติดตามการทดลองโดยสถาบันอื่นๆเพิ่มเติมเพื่อยืนยันประสิทธิภาพของตัวยา คาดเป็นอีกปัจจัยที่จะช่วยผลักดันตลาดในอนาคต
จีนรายงานตัวเลขเศรษฐกิจสำคัญ ได้แก่ GDP ไตรมาส 1 ที่ -6.8% YoY (ตลาดคาดที่ -6.5%), ดัชนียอดขายปลีก(มี.ค.) -15.8% YoY และดัชนีการผลิตภาคอุตสาหกรรม(มี.ค.) -1.1% YoY
แนวโน้มตลาดบ่าย
คาด SET index ยืนแดนบวกได้ต่อ เนื่องจากความคาดหวังของตลาดหากมีการค้นพบยาต้านไวรัส หรือต่อยอดไปสู่วัคซีน กอปรกับแผนเตรียมเปิดประเทศของสหรัฐจะสามารถดำเนินต่อได้โดยมีโอกาสเกิดคลื่นลูกที่ 2 ของผู้ติดเชื้อลดลง ทั้งนี้เรายังคงมุมมองระมัดระวัดต่อการเกิดคลื่นลูกที่ 2 ของผู้ติดเชื้อ จนกว่าจะได้รับการยืนยันประสิทธิภาพของตัวยารวมถึงการค้นพบวัคซีน ให้กรอบการเคลื่อนไหว SET index ที่ 1,200-1,250 จุด
แนะนำสะสม PTTEP เนื่องจากในอนาคตจะได้รับประโยชน์จากเสถียรภาพราคาน้ำมันดิบในระยะยาวรวมถึงการฟื้นตัวของอุปสงค์ นอกจากนี้เรายังแนะนำกลุ่ม ICT(ADVANC) และโรงไฟฟ้า(GULF) ซึ่งถือเป็นกลุ่มที่ได้รับผลกระทบจำกัดจาก COVID-19 และแนะนำหลีกเลี่ยงหุ้นกลุ่มธนาคารจากแนวโน้มดอกเบี้ยขาลง, กลุ่ม Non-bank (leasing) ที่อาจได้รับผลกระทบจาก Policy Risk และกลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูจำนวนผู้ติดเชื้อว่าจะมีคลื่นลูกที่ 2 หรือไม่
ประเด็นเศรษฐกิจสำคัญ วันศุกร์ ติดตามยอดจำหน่ายรถยนต์ในประเทศของไทย อัตราเงินเฟ้อของยูโรโซน เดือน มี.ค. คาด +0.7% YoY และตัวเลขจำนวนแท่นขุดเจาะ Shale oil ของสหรัฐฯ คาดลดลงต่อเนื่องจากสัปดาห์ก่อนที่ 504 แท่น (-10% WoW)
หุ้นแนะนำ BAM